TPCH ปลื้ม “โรงไฟฟ้าชีวมวล” คว้ารางวัลดีเด่น-รองชนะเลิศอันดับ 1
TPCH ปลื้ม “โรงไฟฟ้าชีวมวล” คว้า 2 รางวัลงาน Thailand Energy Awards และ คว้าอีก 1 รางวัลเป็น รองชนะเลิศอันดับ 1 จาก ASEAN Energy Awards

23 ธ.ค. 2564

นางกนกทิพย์ จันทร์พลังศรี ประธานคณะกรรมการบริหาร พร้อมด้วยนายเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH เข้าร่วมงาน Thailand Energy Awards 2020 และ 2021 จัดโดยกรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน ซึ่งบริษัทฯ ได้รับ 2 รางวัล “ดีเด่น” ด้านพลังงานทดแทน ประเภทโครงการที่เชื่อมโยงกับระบบสายส่งไฟฟ้า (On-Grid) ประกอบด้วย โครงการโรงไฟฟ้าชีวมวลพัทลุง กรีน เพาเวอร์ (PGP) ขนาดกำลังผลิตติดตั้ง 9.9 เมกะวัตต์ รับรางวัล Thailand Energy Awards 2020 และโครงการโรงไฟฟ้าชีวมวลสตูล กรีน เพาเวอร์ (SGP) ขนาดกำลังผลิตติดตั้ง 9.9 เมกะวัตต์ รับรางวัล Thailand Energy Awards 2021
นอกจากนี้โครงการโรงไฟฟ้าชีวมวลพัทลุง กรีน เพาเวอร์ ยังได้รับรางวัลรองชนะเลิศอันดับ 1 ประเภท On-Grid National Grid Category จาก ASEAN Energy Awards 2020 อีกด้วย ซึ่งแสดงให้เห็นว่า TPCH มีความมุ่งมั่นพัฒนาโรงไฟฟ้าชีวมวลอย่างต่อเนื่อง โดยมีผลงานที่โดดเด่นด้านการอนุรักษ์พลังงานและพลังงานทดแทน งานดังกล่าวจัดขึ้น ณ ศูนย์นิทรรศการและการประชุมไบเทค เมื่อเร็วๆ นี้